fi fi hbs_lat fi en en en en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi es es tr es en en en es fi zh
Mikä on GRM – GRM Bible School
Maailmanlaajuinen Herätys MAP (GRM) Raamattukoulu syntyi Israelissa. Se perustuu Arkkipiispa tri. Dominiquae Biermanin TV-ohjelmasarjaan Herätyshuuto. Jokainen oppitunti syntyi vahvassa Pyhän Hengen voitelussa! Opinto-ohjelmamme sisältää useita Arkkipiispan kirjoja, jotka ovat levinneet ympäri maailmaa ja muuttaneet lukemattomien uskovien elämän aina vuodesta 1995 lähtien.
Saamme jatkuvasti lisää mahtavia todistuksia ihmisiltä ja kokonaisilta seurakunnilta, jotka ovat jättäneet taakseen tavanomaisen kristillisyyden ja liittyneet mukaan lopunajan valtakunnan armeijaan, joka on nousemassa monissa kansoissa. GRM Raamattukoulu kouluttaa uudenlaisia johtajia ja opetuslapsia – vapaita ja voideltuja! Voit opiskella verkossa missä tahansa asut.
Näin sanoo JHVH Sebaot: Niinä päivinä tarttuu kymmenen miestä kaikista pakanakansain kielistä, tarttuu Juudan miestä liepeeseen sanoen: ‘Me tahdomme käydä teidän kanssanne, sillä me olemme kuulleet, että Jumala on teidän kanssanne.’ Sakarja 8:23.
GRM Raamattukoulu on suunniteltu opiskeltavaksi yhdessä vuodessa, edellyttäen, että opiskelija opiskelee kaksi oppituntia viikossa, tehtävineen. Rekisteröitymismaksu kattaa vuoden opinnot (12 kuukautta).
Uskomme, että GRM Raamattukoulu muuttaa elämäsi ja monien muun elämän sinun kauttasi. Tämä raamattukoulu palauttaa sen, mikä on ollut seurakunnalta kadoksissa aina neljänneltä vuosisadalta lähtien! Mahtavaa, että olet päättänyt opiskella kanssamme. Tervetuloa mukaan ennalleen asettamisen matkalle!
että virvoituksen ajat tulisivat Herran kasvoista ja hän lähettäisi hänet, joka on teille edeltämäärätty, Messias Jeshuan. Taivaan piti omistaman hänet niihin aikoihin asti, jolloin kaikki jälleen kohdallensa asetetaan, mistä Jumala on ikiajoista saakka puhunut pyhäin profeettainsa suun kautta. Apt. 3:20,21
“Siionin tähden en voi vaieta.” Jesaja 62:1
Annettu Golanin kukkuloilla, Toisen Libanonin sodan aikaan elokuussa 2006.
Olimme rukoilemassa Syyrian ja Libanonin rajalla. Kello oli neljä aamulla ja oli pilkkopimeää. Olimme hyvin korkealla paikalla, strategisella sotilas-alueella lähellä IDF:n (Israelin armeija) joukkoja. Koska paikka oli niin korkealla, olimme itseasiassa pilven sisällä ja hyvin märkiä –pilvethän ovat täynnä vettä! Olimme kuin kirkastusvuorella, jossa kirkkauden pilvi tuli Jeshuan, Simon Pietarin, Jaakobin ja Johanneksen ylle ja he kuulivat Abban sanat taivaasta: “Tämä on Minun rakas Poikani, kuulkaa häntä!”
Hänen vielä puhuessaan, katso, heidät varjosi valoisa pilvi; ja katso, pilvestä kuului ääni, joka sanoi: “Tämä on minun rakas Poikani, johon minä olen mielistynyt; kuulkaa häntä.” Matt. 17:5.
Tuolloin elokuussa 2006, kuullessamme ammuskelun ja räjähdysten ääniä Libanonin rajalta, näin näyn, jonka voin edelleen palauttaa silmieni eteen. Näin Jeshuan seisomassa valtaistuimensa edessä. Hän viittoi vahvasti käsillään mobilisoiden suurta armeijaa. Hän aktivoi joukkojaan. Sitten hän kääntyi minuun pain ja sanoi: “En tule enää istuutumaan, ennen kuin koko Israel on ennalleen asetettu. Minä palaan pian.”
Näky oli niin selvä – ymmärsin tämän ajan kiirellisyyden niinkuin ei koskaan ennen. Jeshua, juutalainen Messias on Kuningasten Kuningas ja Herrojen Herra! Kuninkaat eivät koskaan seiso pitkään! Hän todella ennalleen asettaa Israelin ja se on avain hänen pian tapahtuvaan paluuseensa!
On merkityksellistä, että sain tuon näyn juuri Golanin kukkuloilla, pilven sisällä. Se puhuu Golanin kukkuloiden tärkeydestä ja sisältää käskyn: Kuunnelkaa häntä! Suurin osa ihmisistä kuuntelee maailmanpolitiikkaa, mutta eivät häntä! Hän tahtoo meidän kuuntelevan häntä kaikessa, mikä koskee Israelin ennalleen asettamista.
“Siionin tähden en voi vaieta” Jesaja 62:1
Arkkipiispa Dominiquae Bierman PhD
GRM -yhteisö on verkosto opettajien, opiskelijoiden ja valmistuneiden välillä.
Kun sinusta tulee GRM Raamattukoulun opiskelija, liityt myös osaksi maailmanlaajuista Kad-Esh MAP -palvelutyötä ja GRM -raamattukoulun yhteisöä.
Tämä on tärkeä vuorovaikutuskanava kaikkien opetuslastemme välillä ympäri maailmaa, joita yhdistää MAP Vallankumouksen ja Yhdistyneet Kansakunnat Israelin Puolesta -liikkeen näky, niin kuin Arkkipiispa Dominiquae Bierman siitä opettaa. Osana tätä yhteisöä voit osallistua yhteisiin rukousvartioihin, palvelutyöhön ja missioihin eri puolilla maailmaa laittaen käytäntöön oppimaasi kuuliaisena Ruah HaKodeshille (Pyhälle Hengelle).
Jokaista opiskelijaa kutsutaan liittymään jäseneksi Yhdistyneet Kansakunnat Israelin Puolesta -liikkeeseen. GRM varustaa sinut viemään eteenpäin UNIFY- sanomaa, jotta sinun kansastasi voi tulla Lammaskansa, yksi ihminen kerrallaan! www.unitednationsforisrael.org/fi
Kun valmistut GRM Raamattukoulusta, tulet osaksi valmistuneiden yhteisöä.
Heitä kutsutaan osallistumaan missioihin ja viemään eteenpäin Siionissa tehtyä evankeliumia, niinkuin Pyhä Henki johdattaa. He voivat perustaa uusia GRM-opiskeluryhmiä, kotiryhmiä tai rukoussoluja ja vetää apostolisia missioita ja Yhdistyneet Kansakunnat Israelin Puolesta -tapahtumia yhteistyössä muiden valmistuneiden kanssa.
Rohkaisemme valmistuvia tulemaan Israeliin Israelin matkoillemme, Raamattukouluun Pyörillä ja muille Israelin matkoillemme ja tulemaan myös vapaaehtoistyöhön Jerusalemin Suurlähetystöömme.
Voit myös jatkaa opintojasi aina tohtorin arvoon asti. (Lisätietoa: grm@dominiquaebierman.com).
Copyright © 2022 GRM Bible School | Creation: WB Graphics